አወዛጋቢው ጨዋታ ለማክሰኞ ተላለፈ
 የ27ኛ ሳምንት መርሐ ግብር የነበረው የኢትዮጵያ ቡና እና መቐለ 70 እንደርታ ጨዋታ ሳይካሄድ ከቀረ በኋላ መቼ ፣ የት እና በምን ሁኔታ ይደረግ የሚለው ጉዳይ ዕልባት ሳያገኝ መቅረቱ ይታወቃል። ፌዴሬሽኑ ባለፈው ሳምንት መጀመሪያ በጁፒተር ሆቴል በሰጠው መግለጫ ጨዋታው ትናንት በአዲስ አበባ ስታድየም በዝግ እንዲካሄድ ወስኖ ነበር፡፡ ሆኖም ኢትዮጵያ ቡና በዝግ ስታድየም የሚጫወትበት ምንም አይነት የህግ አግባብ እንደሌለ በመግለፅ ጉዳዩን እስከ ፊፋና የስፖርት ግልግል ፍርድ ቤት እንደሚያደርሰው አሳውቆ ነበር፡፡ በዚህ ሁኔታ አጣብቂኝ ውስጥ የገባው የፌዴሬሽኑ ሥራ አስፈፃሚ ኮሚቴ ትናንት ሌላ ተጨማሪ ጋዜጣዊ መግለጫ ለመስጠት ተገዷል፡፡ በዚህም ኢትዮጵያ ቡና ከመቐለ 70 እንደርታ የሚያደርጉት ጨዋታ ወደ ማክሰኞ ተዘዋውሮ አዲስ አበባ ላይ በክፍት ስታድየም እንዲካሄድ ወስኗል፡፡ በፀጥታ ስጋት ምክንያት በተደጋጋሚ ሳይካሄድ የቆየው ይህ ጨዋታ በሀገር አቀፍ ደረጃ እየተሰጠ በሚገኘው ፈተና ምክንያት በፀጥታ አካላት ላይ ጫና በመኖሩ ፈተናው ከተጠናቀቀ በኋላ ጨዋታው እንዲካሄድ ፖሊስ በመጠየቁ ለማክሰኞ መዘዋወሩን የኢትዮጵያ እግር ኳስ ፌዴሬሽን ፕሬዚዳንት አቶ ኢሳያስ ጂራ አስታውቀዋል። ፖሊስም ሆነ የእግር ኳስ ክለቦቹ ኃላፊነት የሚወስዱ መሆናቸውን በመግለፃቸው ጨዋታው ደጋፊዎች በተገኙበት በአዲስ አበባ ስታድየም እንደሚካሄድም አክለዋል ።‹‹ጨዋታው
እንዲቋረጥ የተደረገው በጸጥታ
አካላት መሆኑ ይታወቃል፣
ከዛም የወሰነው ውሳኔ
ደንብ እና መመሪያውን
የተከተለ ነው፤ በእርግጥ
በአሰራር ላይ የተፈጠረ
ክፍተት አለ፤እያንዳንዳችን የየራሳችን
ክብር አለን ሚዲያ
የቤቴ ጓዳ ጎድጓዳን
ግን ገብቶ ሊያወራ
አይችልም ፤ በመጀመሪያው
ዙር መቐለ ላይ የተፈጠረውን አላየሁም ብሎ ሪፖርት
ያደረገው ኮሚሽነር ላይ እርምጃ
ባለመውሰዳችን ይቅርታ እጠይቃለሁ››
በማለት የተናገሩት አቶ ኢሳያስ፣
የኢትዮጵያ ቡና በመቐለ
ስታዲየም የደረሰበት ኢ-ስፖርታዊ
ድርጊት በጊዜ ውሳኔ
ባለማግኘቱ ይቅርታ ከመጠየቅ
ባሻገር በጥቂት ቀናት
ውስጥ በመቐለ 70 እንድርታ
ላይ እርምጃ እንደሚወስድ
አብራርተዋል፡፡አዲስ ዘመን ቅዳሜ ሰኔ 8/2011